cyanic-selkie/wikianc huggingface dataset:
Ավստրալիա
Կրոն
Մասնավոր, ոչ առևտրային գերմանական հետազոտողների խումբի (Բերտելսման հիմնադրամ) կողմից կատարված հետազոտությունը նշում է. «Ավստրալիան մեկն է ամենաքիչ կրոնականացված երկրներից արևմտյան աշխարհում, այն զբաղեցնում է 17-րդ տեղը 21 հետազոտված երկրների մեջ»։ Ինչպես նաև. «չորս հարցմանը մասնակցած ավստրալիացիներից գրեթե երեքը ասում են, որ նրանք կամ ընդհանրապես կրոնականացված չեն կամ, որ ​​կրոնը իրենց կյանքում կենտրոնական տեղ չի զբաղեցնում» ։ Քրիստոնեական հետազոտությունների ասոցիացիայի կողմից 2009 թվականին 1718 ավստրալիացիների միջև անցկացրած հարցումը ցույց տվեց, որ կրոնական ծառայությունների հաճախողների թիվը Ավստրալիայում նվազել է 1993 թվականին գրանցված 23%-ից մինչև 16%, իսկ 15-29 տարեկան հարցվողների 60%-ը 1993 թվականին նույնացնում էին իրենց քրիստոնեական դավանանքի հետ, սակայն 2009 թվականին այդ թիվը իջել է մինչև 33% ։
Կրթական համակարգ
Դպրոցի հաճախումը պարտադիր է ողջ Ավստրալիայի տարածքում։ Կրթության ապահովումը առանձին նահանգների և տարածքների պարտականությունն է, և կանոնները տարբեր են երկրի տարբեր մասերում, սակայն որպես ընդհանուր կանոն երեխաները պետք է հաճախեն դպրոց 5 տարեկանից սկսած մինչև 16 տարեկանը ։ Առնվազն մի քանի նահանգներում (օր.՝ Արևմտյան Ավստրալիա) 16-17 տարեկան երեխաների պարտավոր են հաճախել կամ դպրոց, կամ մասնակցել մասնագիտական ​​վերապատրաստման։ Ավստրալիայի մեծահասակների գրագիտության մակարդակը գնահատվում է մոտ 99%։ Միջազգային ուսանողական գնահատման ծրագրերով Ավստրալիան պարբերաբար գտնվում է առաջատար հնգյակում երեսուն խոշոր զարգացած երկրների միջև։ Ավստրալիայի Կաթոլիկ կրթությունը խոշորագույն ոչ կառավարական կրթական կազմակերպությունն է։
Ավստրալիան ունի 37 պետության կողմից ֆինանսավորվող բուհեր և երկու մասնավոր համալսարան, ինչպես նաև մի շարք այլ մասնագիտական ​​հաստատություններ, որոնք ապահովում են բարձրագույն կրթության մակարդակի հաստատված դասընթացներ ։ Սիդնեյի համալսարանը Ավստրալիայի ամենահին համալսարանն է, այն հիմնադրվել է 1850 թվականին, որից հետո երեք տարի անց հիմնադրվեց Մելբուրնի համալսարանը։ Մյուս ուշագրավ համալսարանները ներառված են Ութի Խմբի մեջ (առաջատար բարձրագույն կրթական հաստատությունների խումբ), այդ խմբի մեջ են մտնում՝ Ադելաիդայի համալսարանը (որտեղ ուսանել են հինգ Նոբելյան դափնեկիրներ), Ավստրալիայի ազգային համալսարանը, որը գտնվում է ազգային մայրաքաղաք Կանբերրայում, Մոնաշ համալսարանը և Նոր Հարավային Ուելսի համալսարանը։
Տնտեսական համագործակցության և զարգացման կազմակերպությունը (ՏՀԶԿ) գնահատել է Ավստրալիան, որպես բուհեր հաճախելու գնով ամենաթանկ երկրներից մեկը ։ Ավստրալիայում կա նաև պետական մասնագիտական ​​վերապատրաստման համակարգ, որը կոչվում է Տեխնիկական և հետագա կրթություն (Technical and further education, TAFE), ինչպես նաև բազմաթիվ վերապատրաստման հնարավորություններ այլ մասնագիտական ուղղությունների համար ։ 25-64 տարեկան ավստրալիացիների շուրջ 58 տոկոսը ունեն մասնագիտական ​​կամ բարձրագույն կրթություն ։ Բարձրագույն կրթական հաստատությունների շրջանավարտների ցուցանիշը, ինչպես նաև արտասահմանյան և տեղական ուսանողների թվի հարաբերությունը առավելագույնն են ՏՀԶԿ երկրների միջև ։
Առողջապահություն
Ավստրալիան կյանքի միջին տևողությամբ չորրորդն է աշխարհում Իսլանդիայից, Ճապոնիայից և Հոնգ Կոնգից հետո ։ 2010 թվականին Ավստրալիայում կյանքի միջին տևողությունը տղամարդկանց համար 79,5 տարի էր և կանանց համար 84,0 տարի ։ Ավստրալիա ունի աշխարհ մաշկի քաղցկեղով տառապողնների ամենաբարձր հարաբերական քանակը, մինչդեռ ծխախոտի ծխելը մահվան և հիվանդությունների առաջացման ամենահաճախ արձանագրված պատճառն է, այն պատճառ է դառնում ընդհանուր մահացության և հիվանդությունների մոտ 7,8 տոկոսի դեպքում։ Երկրորդ պատճառն է հիպերտոնիան՝ 7,6 տոկոս, իսկ երրորդը գիրությունը՝ 7,5 տոկոս ։ Ավստրալիան 35-րդն է աշխարհում և մոտ է գտնվում այլ զարգացած երկրների ցուցանիշներին գեր մարդկանց համամասնությամբ մեծահասակների շրջանում ։
Առողջապահության ասպարեզի ընդհանուր ծախսերը (այդ թվում նաև մասնավոր հատվածի ծախսերը) կազմում է ՀՆԱ-ի մոտ 9,8%-ը ։ Ավստրալիան ներդրեց համընդհանուր առողջապահության համակարգը 1975 թվականին ։ Այն անվանվում է Մեդիքեր (Medicare), այն այժմ անվանապես ֆինանսավորվում է եկամտահարկի հավելավճարից, որը հայտնի է որպես Մեդիքերի գանձում, այժմ սահմանված է 1,5% ։ Պետությունն է ղեկավարում հիվանդանոցները և կից ամբուլատոր ծառայությունները, մինչդեռ Միությունը ֆինանսավորում է Դեղագործական օգուտների սխեման (սուբսիդավորում են դեղորայքի ծախսերը) և ընդհանուր բժշկական պրակտիկան ։
Աղբյուր՝ www.aihw.gov
Հայերը Ավստրալիայում
Հայերն Ավստրալիա են եկել տակավին XIX դարի կեսերին Կոստանդնուպոլսից, Հնդկաստանից և Հարավարևելյան Ասիայի երկրներից։ Բայց որպես համայնք՝ ավստրալահայերը կազմակերպվել են հիմնականում Երկրորդ համաշխարհային պատերազմից հետո, երբ այստեղ եկան հայ գաղթականների նոր խմբեր Միջին ու Մերձավոր Արևելքի երկրներից։ Ներկայումս Ավստրալիայում բնակվում է 60.000 հայ՝ հիմնականում Սիդնեյում, Մելբուռնում, Բրիզբենում, Կանբեռայում, Պերթում։ Կան պետական ծառայողներ, արհեստավորներ, բժիշկներ, փաստաբաններ։ Սիդնեյում և Մելբուռնում գործում են հայ առաքելական, կաթոլիկ և ավետարանական եկեղեցիներ, երեք ամենօրյա և վեց մեկօրյա վարժարաններ։ Առաջին հայկական եկեղեցին՝ Սիդնեյի Սուրբ Հարությունը, օծվել է 1957 թ-ին։
Ճարտարապետություն
Ավստրալիական ճարտարապետությունը ներառում է ավստրալիական միության, նրա բնիկ ժողովրդի և գաղութային հասարակության ճարտարապետությունները։ Գաղութային ժամանակաշրջանի ճարտարապետական ոճը գտնվում էր բրիտանական մշակույթի ազդեցության տակ։ Այսպես, թե այնպես, Ավստրալիայի ունիկալ կլիմային հարմար շինություններ կառուցելու համար և XX դարի նոր ազդեցությունները բերեցին նրան, որ զարգացավ բազմամշակույթային ճարտարապետությունը։ Ավստրալիայի ճարտարապետության վրա մեծ ազդեցություն ունեցավ նաև ամերիկյան քաղաքային դիզայնը։
Հայտնի ավստրալիական ճարտարապետական ոճերից է «քվինսլանդերը» (Queenslander), որն իրենից ներկայացնում է փայտից կառուցված սեփական տներ։ Նման ոճի շինություններն ապահովում են լավ օդափոխանակություն և պաշտպանված են տերմիտներից։ Մյուս հայտնի ճարտարապետական ոճը «ֆեդերացիան» (Federation architecture) է, որը մեծ հասարակայնություն է վայելել 1890 - 1920 թթ.: Ավստրալիական շինություններից UNESCO-ն որպես համաշխարհային ժառանգություն ճանաչել է Սիդնեյի օպերայի թատրոնը և Թագավորական ցուցահանդեսի կենտրոնը։
Թատրոն
Թատրոնը հանդիսանում է ավստրալիական մշակույթի գլխավոր բաղկացուցիչը։ Թատրոնն ի հայտ է եկել այստեղ առաջին նորաբնակների հետ և զարգացել է տեղական և անգլիական մշակույթների միաձուլման շնորհիվ՝ ընդգրկելով բրիտանական և իռլանդական թատրոնների լավագույն ավանդույթները։ Ավստրալիացի դրամատուրգներն ու թատերական բեմանկարիչները ունեն իրենց յուրահատուկ տեղը համաշխարհային մշակույթի մեջ։ Ավստրալիայում են գտնվում ողջ աշխարհում հայտնի թատերական հետևյալ կենտրոնները՝ Սիդնեյի օպերային թատրոնը և Դրամատիկական արվեստի ազգային ինստիտուտը։ Ավստրալիական թատերական բեմի վառ ներկայացուցիչներից են Ռոբերտ Հելփմանը, Ջոան Սազերլենդը, Բարի Համֆրիսը, Դևիդ Վիլյամսոնը, Քեյթ Բլանշետը, Ջեֆրի Ռաշը և Ջուդի Դևիսը։ Ավստրալիական թատրոնի վրա անգնահատելի ազդեցություն է թողել կորոբորին՝ ավստրալիացի տեղաբնակների ծիսական պարը ։
Առաջին բեմադրված պիեսը եղել է Ջորջ Ֆարկարի «Զորակոչիկների հավաքագրումը», որը խաղացել են մի խումբ դատապարտյալներ 1789 թվականին։ 19-րդ դարում պահպանվում էր ստանդարտ անգլիական խաղացանկը, որտեղ գերակշռում էին մելոդրամաները։ 1833 թ Բարնետ Լևինը բացեց Սիդնեյի թագավորական թատրոնը, որը բեմադրում էր երաժշտական և դրամատիկական ներկայացումներ։ Ջորջ Կոպինը, Ալֆրեդ Դամփիրը, Ջորջ Ռիգնոլդը և ամերիկացի Ջ․ Ուիլյամսոնը դարձան հայտնի թատերական իմպրեսարիոներ։ Նրանք երբեմն բեմադրում էին պիեսներ տեղական թեմաներով, սակայն սովորաբար նախընտրում էին Շեքսպիրի և այլ արտասահմանյան դրամատուրգների ստեղծագործությունները։ Ներկայումս նահանգների կենտրոններում գործում են թատերական ընկերություններ, ինչպես նաև ոչ մեծ թատերախմբեր, ինչպիսին են Ավստրալիական շեքսպիրյան ընկերությունը և Մելբուռնի «Լա Մամա» թատրոնը։
Կինո
Ավստրալիական կինոն այնքան էլ հզոր չէ, որքան որ օրինակ ֆրանսիական կինեմատոգրաֆը, բայց որպես օրինակ Ավստրալիան հպարտ է իր կինոմատոգրաֆիայով։ Ավստրալիայում ստեղծված առաջին խաղարկային ֆիլմերից են ռեժիսոր Ջ. Պերիի «Առաջին նահատակ քրիստոնյաները» (Soldiers of the Cross, 1900) և ռեժիսորներ Դ. և Ն. Թեյտի «Քելլիի ավազակախմբի իրական պատմությունը» ֆիլմերն էին։ Վաղ աշխատանքներից հատկանշական է նաև ռեժիսոր Ռայմոնդ Լոնգֆորդի «Ավստրալիան կանչում է» (Australia Calls, 1910) և «Անտառային թափառականները» (The Bushwhackers, 1925) ֆիլմերը։ 1930-ականներին զարգանում է փաստագրական կինոն ։
1937 թվականին հիմնվեց «Australian National Film Board» ավստրալիական կինոխորհուրդը, իսկ 1958 թվականին՝ «Australian Film Institute»: 1970 թվականին Ջոն Գորդոնը հիմնեց «Australian Film Development Commission», որը զբաղվում էր ավստրալիական կինոմատոգրաֆիայի զարգացմամբ ։
1970-ականները և 80-ականները համարվում են ավստրալիական կինոյի «Ոսկե դար»։ Այդ թվականներին են ստեղծվել Ջորջ Միլլերի «Խելահեղ Մաքսը» (1979) և Փիթեր Ֆեյմենի «Կոկորդիլոս Դանդին» (1979) ռոմանտիկ կինոկատակերգությունը ։
Ավստրալիան հայտնի է նաև իր հեռուստասերիալներով։ Հատկանշական է «Հրաշագործը» և «Կորուսյալ աշխարհ» արկածային սերիալները։
Հոլիվուդյան հայտնի դերասաններ Նիկոլ Քիդմանը, Մել Գիբսոնը, Ռասսել Քրոուն, Քեյթ Բլանշետը, Հիթ Լեդջերը, Սեմ Ուորթինգտոնը, Ջեֆրի Ռաշը, Նաոմի Ուոթսը, Ջուլիան Մակմեհոնը, Քրիս Հեմսվորդը, Հյու Ուիվինգը, Ջեսի Սփենսերը, Սեմ Նիլը, Սայմոն Բեյքերը, Էրիկ Բանան և Հյու Ջեքմանը իրենց կինոկարերիան սկսել են Ավստրալիայում ։
Գրականություն
Վաղ ավստրալիական պոեզիան գտնվում էր XVIII դարի ամերիկյաբ պոեզիայի ազդեցության տակ։ Դրա պատճառով էլ Ավստրալիայի առաջին պոետները՝ Բարոն Ֆիլդը (1786–1846), Չարլզ Վենվորտը (1790–1872) և Չարլզ Հարփերը (1813–1868), չնայած իրենց տեխնիկական հմտությանը, Ավստրալիան տեսնում էին լոկ անգլիական տեսանկյունից։ Առաջին ավստրալիացի նշանակալից պոետներից են Հենրի Քենդոլը (1839–1882) և Ադամ Լինդսեյ Գորդոնը (1833–1870)։ 1890-ականների հայտնի պոետ է Էնդրյու Բանջո Փաթերսոնը, որը ստեղծել է «Պարող Մաթիլդան» աշխարհահռչակ բալլադի վերջնական տարբերակը։ Վերջին տարիների հայտնի պոետ է Լես Մարին, որն արժանացել է բազմաթիվ գրական մրցանակների։ Նրա նշանակալից աշխատանքներից է «Բաթրակցյան պոեմները» (1996)։
Մինչև 1880 թ.-ը տպագրվել է մոտ 300 վեպ։ Այդ վեպերը հիմնականում նախատեսված էին ճանապարհային երթևեկության ժամանակ ընթերցելու համար և հիմնականում նրանց մեջ ներկայացվում էր հանցագործների կենսագրությունը։ Բայց մինչ 1900 թ.-ը ավստրալիական գրականությունն ընդամենը երեք հատկանշական վեպ ունի՝ Մարկուս Կլարկի «Ցմահ բանտարկյալը» (1874), Ռոլֆ Բոլֆուրդի «Զինված կողոպուտը» և Թոմ Կոլինզի «Այսպիսին է կյանքը» վեպերը։ XX դարի մյուս նշանավոր վիպասաններից են «Ռիչարդ Մեհոնիի հաջողությունները» (1917–1929) վեպի հեղինակ Հենրի Հենդել Ռիչարդսոնը, «Կունրադու» (1929) վեպի հեղինակ Քեթրին Սյուզան Փրիչարդը և «Երջանիկ հովիտը» վեպի հեղինակ Փաթրիկ Ուայթը։ Վերջին տարիներին հայտնի հեղինակներից է Թոմաս Կենիլին, որի «Շինդլերի տապանը» վեպի հիման վրա նկարահանվել է Սթիվեն Սփիլբերգի «Շինդլերի ցուցակը» ֆիլմը ։
Երաժշտություն
Ավստրալիական երաժշտությունն առաջացել է 2 լիովին տարբեր երաժշտական մշակույթների փոխազդեցության արդյունքում՝ մայրցամաքի բնիկ բնակիչների և 18-րդ դարի վերջերում Ավստրալիա եկած գաղութաբնակների (հիմնականում անգլիացիների) մշակույթներից, ովքեր իրենց հետ բերեցին եվրոպական ժողովրդական և պրոֆեսիոնալ երաժշտական մշակույթ։ Այս ամենի հիման վրա էլ ձևավորվեց ավստրալիական երաժշտությունը, որն իր զարգացման ընթացքում ձեռք բերեց տեղական յուրահատկություններ։ Ավելի տարածված է երգարվեստը։ Երգերը սովորաբար ուղեկցվում են կենցաղային և ծիսական պարերով՝ կորոբորիով, որը կատարում են տարբեր տոնախմբություններին։ Ավստրալիական երգերի մեղեդիներին հատուկ է ավանդական ռիթմը, որը մշակվում է պարերով ուղեկցվող երգերի կատարման ժամանակ ռիթմի հնչեցման ընթացքում։ Որսորդական ծիսական պարերի որոշ մեղեդիների ռիթմը իր տեսակի մեջ կենգուրուի ցատկերի, ինչպես նաև այլ կենդանիների շարժումների նմանակում է հիշեցնում։
Առաջին երաժշտական քոլեջը (հետագայում կոնսերվատորիա) հիմնվել է 1883 թվականին Ադելաիդայում։ 1900-ական թվականներին Մելբուռնի երաժշտական դպրոցը վերակազմավորվեց կոնսերվատորիայի (հետագայում կոչվեց Ն․ Մելբայի անվան)։ 1914 թվականին Սիդնեյում ստեղծվեց կոնսերվատորիա, 1925 թ՝ օպերային դպրոց, Մելբուռնի, Ադելաիդայի և Քվինսլենդի համալսարաններում գործում են նաև երաժշտական ֆակուլտետներ։
20-րդ դարի առավել հայտնի երաժշտական գործիչներից են կոմպոզիտոր, մանկավարժ և պոետ Լ․ Լավատերը, կոմպոզիտոր և դաշնակահար Փերսի Գրեյնջերը, կոմպոզիտոր Ա․ Բենջամինը և Ա․ Հիլը։ Վերջինս ծագումով նորզելանդացի է և իր օպերաներում ու կանտատներում օգտագործել է Նոր Զելանդիայի բնիկների մաորի երաժշտական ֆոլկլորը։ Նա եղել է Սիդնեյի կոնսերվատորիայի հիմնադիրներից մեկը։
Ժամանակակից կատարողների շարքում են դիրիժորներ Ջ․ Ուիլյամսոնը, Բ․ Հեյնցեն, դաշնակահար Է․ Հատչեսոնը, ջութակահարուհի Բ․ Կիմբերը, երգչուհի Ջ․ Սատերլենդը, բնիկ երգիչ Հ․ Բլեյրը։
Կոմպոզիտորները միավորվել են ավստրալիացի կոմպոզիտորների գիլդիայի մեջ (հիմնադրվել է 1935 թ), գործում է Երաժշտական միությունների ազգային խորհուրդը (1932 թվականից), Արվեստների ավստրալիական խորհուրդը (1944 թ․-ից), "Musica viva" կամերային երաժշտության միությունը (1946 թ․-ից, Սիդնեյ)։
1960 թվականից Ադելաիդայում տարին 2 անգամ անց է կացվում արվեստների փառատոն։
Խոհանոց
Ավստրալիական խոհանոցի զարգացման վրա մեծապես ազդել է բրիտանական խոհանոցը, որը մուտք է գործել այս մայրցամաք առաջին նորաբնակների միջոցով։ 19-20-րդ դարերում ներգաղթյալների նոր ալիքի շնորհիվ խոհանոցը հարստացավ ասիական և միջերկրածովային խոհանոցների ավանդույթներով։
Ներկայումս գլոմաբալիզացման ազդեցության ներքո ավստրալիական խոհանոցը դարձել է ավելի միջազգային։ Կան ռեստորաններ, որտեղ մատուցվում են համաշխարհային խոհանոցի ուտեստներ, ինչպես նաև ավանդական բաղդրատոմսերով պատրաստած ուտեստներ, որոնք հարմարեցված են ժամանակակից խոհանոցին։ Բրիտանական ուտեստները նույնպես բավականին տարածված են, հատկապես արագ սնունդը՝ ձուկը, չիպսը։
Սպորտ
Չնայած փոքրաթիվ բնակչությանը՝ Ավստրալիան տվել է միջազգային մակարդակի բազմաթիվ ականավոր մարզիկների։ Պետությունը 1894 թվականից մասնակցում է բոլոր ժամանակակից օլիմպիադաներին և ստացել է 289 մեդալ՝ ներառյալ 87 ոսկե, 84 արծաթե և 118 բրոնզե։ Սակայն ավստրալիացիները միայն մեկ անգամ են հաղթել Ձմեռային Օլիմպիական խաղերում։ 2000 թվականի Ամառային օլիմպիական խաղերն անցկացվել են Սիդնեյում։
Ավստրալիան ունի լողորդների ուժեղ թիմ։ Ավստրալիացի թենիսիստները բազմիցս հաղթել են միջազգային մրցումներում՝ հատկապես Դևիսի գավաթում։ Ամառային ամենահեղինակավոր սպորտաձևն է համարվում կրիկետը։ Ավստրալիական ազգային թիմը համարվում է աշխարհում ամենալավերից մեկը՝ դատելով Ավստրալիայում և արտասահմանում անցկացվող որակավորման մրցումների արդյունքներից։ Գոլֆն իր ուրույն տեղն է զբաղեցնում ավստրալիական սպորտում։ Համաշխարհային մակարդակի լավագույն խաղացողներից են Փիթեր Թոմփսոնը, Սթիվ Էլկինգտոնը, Գրեգ Նորմանը, Ուեյն Գրեյդին, Քրեյգ Փարրին, Իեն Սթեֆենսոնը և Կարրի Վեբը։
Բասկետբոլը հայտնի է դարձել վերջին տասնամյակում՝ հեռուստատեսությամբ ամերիկյան բասկետբոլի լիգայի ցուցադրության շնորհիվ։ Սկզբում եվրոպական ֆուտբոլն Ավստրալիայում ուշադրություն էր գրավում որպես սպորտաձև, որը մայրցամաք էին բերել Մեծ Բրիտանիայից և այլ եվրոպական երկրներից, իսկ այժմ այն ամենալայն տարածումն ունի։
Ծանոթագրություններ
Կատեգորիա:Ավստրալիա Կատեգորիա:Ազգերի Համագործակցության անդամ երկրներ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Մեծ քսանյակի անդամ երկրներ Կատեգորիա:Անգլիախոս երկրներ և տարածքներ
(2336) Քսինջիանգ
(2336) Քսինջիանգ (Xinjiang), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 26-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 3,19165 ա. մ., առավելագույնը մոտենում է 2,6935 ա. մ. հեռավորության վրա և հեռանում 3,6898 ա. մ. ։ Արեգակի շուրջ մեկ ամբողջական պտույտ է կատարում 2082,67 երկրային օրվա ընթացքում, իր ուղեծրով շարժվելով միջինում 0,172855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,78° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կատվախոտ դեղատու
Կատվախոտ դեղատու, կատվախոտազգիների ընտանիքին պատկանող դեղաբույս։
Նկարագրություն
Կարճ դարչնագույն կոճղարմատով և բազմաթիվ բարակ արմատներով բազմամյա խոտաբույս է։ Սնամեջ ակոսավոր ցողունի վերին մասը ուղիղ է 40-150 սմ բարձրությամբ։ Կենտ փետրաձև, նշտարաձև ատամնաեզր տերևիկներով տերևները հակադիր են։ Ստորին արմատամերձ տերևները կոթունավոր են, վերինները՝ նստադիր։ Երկու ծաղկակիցներով մանր հոտավետ, կրկնակի ծաղկապատով ծաղիկները բաց վարդագույն են կամ սպիտակ։ Ցողունի գագաթներին հավաքված են խոշոր վահանիկաձև ծաղկաբույլերը։ Ծաղիկներն ունեն կարճ աննշմար բաժակ, հետծալքով ձագարաձև պսակ, երեք ասիմետրիկ առէջներ։ Պտուղը կողավոր երկարավուն-ձվաձև դարչնագույն, գագաթին փուփուլիկով սերմնիկ է ։
Նշանակություն
Բուժական նպատակներով օգտագործում են կոճղարմատներն ու արմատները։ Ամբողջ բույսը ունի յուրահատուկ հոտ և քաղցրադառն համ ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Կատվախոտազգիներ Կատեգորիա:Բազմամյա բույսեր Կատեգորիա:Խոտաբույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ Կատեգորիա:Վրաստանի բուսական աշխարհ Կատեգորիա:Լիտվայի բուսական աշխարհ
Բելոցերկովկա (գյուղ, Վելիկա Բոգաչկայի շրջան)
2001 թվականի տվյալներով Բելոցերկովկա գյուղում բնակվում էր 699 մարդ։ Բնակավայրը զբաղեցնում է 1541 կմ² տարածք։ Բնակչության խտությունը կազմում էր 453,6 մարդ/կմ²։
Կորժավա
Կորժավա (Коржава), գյուղ Ռուսաստանի Նովգորոդի մարզի Օկուլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Աստերոիդների ցանկ (297201-297300)
Աստերոիդների ցանկ (297101-297200) * Աստերոիդների ցանկ * Աստերոիդների ցանկ (297301-297400)
Սևերնի (Ցելինսկի շրջան)
Սևերնի (Северный), գյուղ Ռուսաստանի Ռոստովի մարզի Ցելինսկի շրջանում։ Մտնում է Կիրովսկոյե գյուղական համայնքի կազմի մեջ։
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի խուտորներ
Մահաբեր ներարկում
Մահաբեր ներարկում, մահապատժի իրականացման միջոց, որը ենթադրում է դատապարտյալի օրգանիզմ թունավոր կամ սուր ներգործող նյութերի ներարկում։
Պատմություն
Դատապարտյալին ֆիզիկական ցավերից զերծ պահելու նպատակով միաժամանակ կարող է ներարկվել նաև ցավազրկող նյութ։ Մահաբեր ներարկումը օգտագործվում է ԱՄՆ-ի մի շարք նահանգներում, որպես մահապատժի միջոց, ինչպես նաև Ֆիլիպիններում, Թայլանդում և Չինաստանում ։
2006 թ. դեկտեմբերին մահաբեր ներարկումը Կալիֆոռնիայի նահանգում ճանաչվեց հակասահմանադրական։ Նույն պատճառաբանությամբ այն արգելվեց նաև Ֆլորիդայում և Միսսուրիում ։ Ֆլորիդայում մահաբեր ներարկումը նորից օգտագործվեց 2008 թ.-ից։
Կիրառում
Դատապարտյալը ամրացվում է հատուկ աթոռին, երակների մեջ մտցվում են ասեղներ՝ միացված կաթիլայինին։ Դրանց միջով դատապարտյալին ներարկվում է այսպես կոչված «տեխասյան կոկտեյլ», որը կազմված է 3 դեղամիջոցներից, պատրաստված բժիշկ Ստենլի Դոյչի կողմից։
Հերթականությամբ ներարկվում են՝
Այս միջոցը ունի մի շարք առանձնահատկություններ.
Ծանոթագրություններ
Կատեգորիա:Մահապատժի միջոցներ
Արսկի Կամեն
Արսկի Կամեն (Арский Камень, Ар Ташы), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 127 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Կեոս
Կեոս (Κοῖος, Կոյոս, թարգմանաբար՝ "հարց, հարցադրում" ), Տիտան հունական դիցաբանությունում, Ուրանոսի և Գեայի հսկա որդի։ Նրա համարժեք կերպարը Լատինական դիցարանում Պոլյուսն է, երկնային կամարը պահող սյունի մարմնավորում ում շուրջը պտտվում է երկնակամարը։
Դիցաբանությունում
Ինչպես և մյուս տիտանները Կեոսը չուներ զգալի դեր հին հունական կրոնում, նա հայտնվում է միայն տիտանների ցանկում, սակայն կարևոր դեր է ունեցել, որպես հետնորդների ծնող։ Իր քրոջ, Փեբեյի հետ միասին, դարձել են Լետոյի և Աստերիայի ծնողները ։ Լետոն իր հերթին Զևսի (տիտաններ Կռոնոսի և Հռեայի որդին) հետ ծնել են Արտեմիսին և Ապոլլոնին։
Կեոսին վերագրվում էր ռացիոնալ մտածելակերպ, իսկ նրա կնոջը, Փեբեյին կանխագուշակման կարողությունը, այսպիսով զույգը միասին տիրապետում էր տիեզերքում բոլոր գիտելիքներին։ Մյուս տիտանների հետ միասին Կեոսը մարտնչում էր Զևսի և մյուս Օլիմպոսի աստվածների դեմ Տիտանոմախայի ժամանակ։ Պատերազմում պարտություն կրելուց հետո Կեոսը իր եղբայրների հետ բանտարկվեց Տարտարոսում։ Ավելի ուշ Կեոսը խելագարվում է, ազատվում իր կապանքներից և փորձում փախչել, սակայն նրան բռնում ու ետ է վերադարձնում Կերբերոսը ։
Ծանոթագրություններ
Կատեգորիա:Հին հունական դիցաբանություն Կատեգորիա:Տիտաններ և տիտանուհիներ
Լուցիո Սուլլա (օպերա)
Լուցիո Սուլլա (Lucio Silla), ավստրիացի երգահան Վոլֆգանգ Ամադեուս Մոցարտի օպերան (երաժշտական դրամա, dramma per musica) 3 գործողությամբ։ Լիբրետտոյի հեղինակը Ջովաննի դա Գամերրն է, տեքստի խմբագիր՝ Պ. Մետաստազիո։ Առաջնախաղը տեղի է ունեցել Միլանի «Ռեջո դուկալ» թատրոնում, 1772 թվականի դեկտեմբերի 26-ին ։
Սուլլան հռոմեական դիկտատոր է, ապրել է Ք.ա. 138-78 թվականներին, Յ. Ք. Բախի (1776) և Պ. Անֆոսսիի (1774) համանուն օպերաների, նաև Գ. Ֆ. Հենդելի «Սուլլա» օպերայի հերոսը։
Ներկայացումներ
20-21-րդ դարերում օպերան ներկայացվել է Պրահայում (1929), Զալցբուրգում (1964, 2006), Բեռլինում և Լոնդոնում (1967), Բալթիմորում (1968), Վիեննայում և Հաննովերում (2006)։
Արտաքին հղումներ
Կատեգորիա:1772 բեմադրվածներ Կատեգորիա:Իտալերեն օպերաներ
Զելյոնոե (գյուղ, Ռուժինսկի շրջան)
Զելյոնոե (Зелене), գյուղ Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Զելյոնոե գյուղում բնակվում էր 87 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 164,15 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռուժինսկի շրջանի բնակավայրեր Կատեգորիա:Ուկրաինայի գյուղեր
Վիլյալբա դե լոս Ալկորես
Վիլյալբա դե լոս Ալկորես (իսպ.` Villafranca de Duero), մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Մոնտես Տորոսոս շրջանում։ Զբաղեցնում է 101.7 կմ2 տարածք։ Բնակչությունը՝ 474 մարդ (2010 թվականի տվյալներով)։ Գտնվում է պրովինցիայի վարչական կենտրոնից 28 կմ հեռավորության վրա։
Արտաքին հղումներ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Վանամիիսա (գյուղ, Պեռստի շրջան)
Վանամիիսա (Vanamõisa), գյուղ Էստոնիայի Վիլյանդիմաա նահանգի Պեռստի շրջանում։
Արտաքին հղումներ
Կատեգորիա:Էստոնիայի Վիլյանդիմաա նահանգի Պեռստի շրջանի բնակավայրեր Կատեգորիա:Էստոնիայի գյուղեր
Ռետորտա
Ռետորտա ( - բառացի՝ ծռված, ետ շուռ տված), քիմիական աշխատանոցներում օգտագործվող անոթ է․ պատրաստում են դժվարահալ ապակուց, ճենապակուց կամ մետաղից։
Արտաքին հղումներ
Կատեգորիա:Լաբորատոր սպասք
Ջեյմս Լ. Էլլիոթ
'''Ջեյմս Լ. Էլլիոթ''' (James Ludlow Elliot, ), ամերիկացի աստղագետ և գիտնական։ Իր թիմի հետ համատեղ հայտնաբերել է Ուրանի օղակները ։ Էլլիոթը նաև մասնակցում էր Նեպտունի արբանյակ Տրիտոնի վրա գլոբալ տաքացման դիտարկմանը ։
Կենսագրություն
Էլլիոթը ծնվել է 1943 թվականին ԱՄՆ Օհայո նահանգի Կոլումբուս քաղաքում, ստացել է իր բակալավրի աստիճանը Մասաչուսեթսի տեխնոլոգիական ինստիտուտում (ՄՏԻ) 1965 թվականին և դոկտորական կոչումը Հարվարդի համալսարանում 1972 թվականին։ Դոկտորական կոչումը պաշտպանելուց հետո աշխատել է Կոռնելի համալսարանի Մոլորակային գիտությունների լաբորատորիայում, և սկսել է դասավանդել այդ համալսարանում 1977 թվականից։ Էդվարդ Դանհամի և Դուգլաս Մինկի հետ համատեղ Կոռնելի համալսարանում Ուրանի օղակների հայտնաբերումից հետո Էլլիոթը 1978 թվականին վերադարձավ ՄԻՏ և սկսեց աշխատել այնտեղ որպես ֆիզիկայի, ինչպես նաև Երկրի, մթնոլորտի և մոլորակագիտության պրոֆեսոր։ Այս հաստատությունում նա ստանձնեց նաև Ջորջ Ռ. Վոլասի անվան աստղագիտարանի տնօրենի պաշտոնը, և աշխատեց այնտեղ մինչև իր մահը ։
Ուրանի օղակների հայտնաբերման մասին
Կան որոշ կասկածներ Էլլիոթի և իր խմբի կողմից Ուրանի օղակների հայտնաբերման մասին, կան տվյալներ, որ այդ օղակները հայտնաբերել է Ուիլիամ Հերշելը 1797 թվականին ։ Այնուամենայնիվ, այժմ Էլլիոթն է համարվում օղակների հայտնաբերողը ։
Էլլիոթը հայտնաբերել է նաև մեկ աստերոիդ տրանս-նեպտունյան մարմին ։ Իսկ հիմնական գոտու (3193) Էլլիոթ աստերոիդը, որ հայտնաբերել է Էդվարդ Բոուելը անվանվել է նրա պատվին ։
Տես նաև
Կատեգորիա:Ամերիկացի աստղագետներ Կատեգորիա:Հարվարդի համալսարանի շրջանավարտներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Ամերիկացի գիտնականներ Կատեգորիա:Աստղաֆիզիկոսներ Կատեգորիա:Կոռնելի համալսարանի շրջանավարտներ
Պոլիգամիա
Պոլիգամիա (πολύς - «բազմակի» և γάμος - «ամուսնություն» բառերից), ամուսնության տեսակ, երբ ամուսնացող կողմերից մեկը կարող է ունենալ մեկից ավելի հակառակ սեռի ամուսնական զույգ։ Ունի երկու տեսակ՝ պոլիգինիա, երբ տղամարդը ունի մեկից ավելի կին և և պոլիանդրիա՝ երբ կինը ունի մեկից ավելի ամուսիններ։
Ներկայումս բազմաթիվ քաղաքակիրթ և ժողովրդավարական ռեժիմ ունեցող երկրներում արգելված է բազմակնությունը։ Բայց կան երկրներ, որտեղ ընդունված է այդ երևույթը, որոնց թվին են դասվում մուսուլմանական երկրները, Աֆրիկյան մի շարք երկրներ։
Կատեգորիա:Ազգագրություն Կատեգորիա:Ընտանիք Կատեգորիա:Միջանձնային հարաբերություններ
Պիրսոլ (Տեխաս)
Պիրսոլ (Pearsall), քաղաք ԱՄՆ-ում, Տեխաս նահանգի հարավում, Ֆրիո շրջանի վարչական կենտրոնը։ Ըստ 2010 թվականի մարդահամարի տվյալների ՝ բնակիչների թիվը 9146 մարդ էր, 2016 թվականի ԱՄՆ մարդահամարի բյուրոյի տվյալներով ՝ քաղաքում բնակվում էր 10,064 մարդ ։
Պատմություն
1870-ական թվականներին ներկայիս քաղաքի տարածքում տեղակայված էր ագարակ, և Ֆրիո քաղաքից Փլեասթոն ուղևորվող սայլերը կանգ էին առնում ագարակի ջրհորի մոտ։ 1882 թվականի փետրվարի 6-ին International-Great Northern Railroad երկաթուղին ձեռք է բերել 2000 ակր տարածք ջրհորի շուրջ։ Փետրվարի 15-ին պլանավորվել է Պիրսալ քաղաքը, որը անվանվել է երկաթուղային ընկերության փոխնախագահ Թոմաս Պիրսալի պատվին։ Երկաթուղին գովազդային արշավներ է իրականացրել նոր քաղաքում հնարավոր գնորդների համար։ Մինչև 1884 թվականը Պիրսալը դարձել էր Ֆրիո շրջանի վարչական կենտրոնը, քաղաքում գործել է ավելի քան 20 ձեռնարկություններ, այդ թվում՝ երեք հյուրանոց, երեք եկեղեցիներ, դպրոց և շաբաթական «Pearsall News» թերթը։ 1890 թվականին քաղաքում բացվել է Ֆրիո քոլեջը։
1907 թվականին հիմնադրվել են Frio Cotton Oil Company of Pearsall и Pearsall Artesian Well Company խոշոր ընկերությունները, էլեկտրականությունէ անցկացվել։ 1908 թվականին բացվել է քաղաքի բանկը։ Մեկ տարի անց քաղաքը ստացել է կանոնադրություն, և սկսվել է տեղական ինքնակառավարման մարմինների ձևավորումը։ 1914 թվականին ստեղծվել է հեռախոսային կապ։ 1930-ական թվականներին տարածաշրջանում հայտնաբերվել է նավթային հանքավայր, իսկ 1945 թվականին հայտնաբերվել է բնական գազի հանքավայր ։
Աշխարհագրություն
Պիրսոլը գտնվում է շրջանի կենտրոնական մասում, նրա կոորդինատներն են ՝ 28.88806°N, -99.09889°W
Ըստ ԱՄՆ մարդահամարի բյուրոյի` քաղաքի տարածքը կազմում է մոտ 15.4 կմ 2, գրեթե ամբողջությամբ զբաղեցված է ցամաքով։
Բնակչություն
2010 թվականի մարդահամարի համաձայն քաղաքում բնակվում էր 9146 մարդ, կար 2435 տնտեսություն և 1767 ընտանիք։ Քաղաքի ռասայական կազմը. 78.9% սպիտակամորթ, 1.3% աֆրոամերիկացի, 0,5% ԱՄՆ-ի բնիկներ, 3.3% ասիացիներ, 0% (0 մարդ) Հավայան կղզիների կամ Օվկիանիայի բնակիչներ, 14.1% - այլ ռասաներ, 1.8% - երկու կամ ավելի ռասաներ։ Իսպանախոս բնակիչների թիվը կազմել է 85.1%:
2435 տնային տնտեսություններից 43.9% -ը ունեն 18 տարեկանից ցածր երեխաներ։ Տնային տնտեսությունների 44.6% -ը ամուսնացած զույգեր էին (19% -ը `18 տարեկանից ցածր երեխաների հետ), տնային տնտեսությունների 22% -ում կանայք ապրում էին առանց ամուսինների, տնային տնտեսությունների 6% -ում տղամարդիկ ապրում էին առանց կնոջ, տնային տնտեսությունների 27.4% -ը ընտանիքներ չէին։ Տնային տնտեսությունների 23.4% -ում բնակվում էր միայն մեկ մարդ, 10.5% -ը միայնակ տարեցներ էին (65-ից բարձր)։ Տնային տնտեսության միջին չափը 2.93 մարդ էր։ Ընտանիքի միջին չափը 3,47 է։
Նորհնեք
Նորհնեք, գյուղ Արևմտյան Հայաստանում, Բիթլիսի վիլայեթի Խուլփի գավառակում։ Գտնվում է գավառակի հարավային մասում ։
Պիրսոլ (Տեխաս)
Բնակչություն
Քաղաքի բնակչությունը ըստ տարիքային միջակայքի բաժանվել է հետևյալ կերպ. 28,6% -ը `մինչև 20 տարեկան բնակիչներ, 33.8% -ը` 20-ից 39 տարեկան, 26,7% -ը `40-ից 64 տարեկան, 11,1% -ը` 65 տարեկան և ավելի ... Միջին տարիքը 31,7 տարի է։
Նորհնեք
Բնակչության մասին տվյալներ չեն պահպանվել։
Պիրսոլ (Տեխաս)
Բնակչություն
2012 թվականից մինչև 2016 թվականը հինգ տարվա հետազոտության տվյալների համաձայն, Պիրսոլում տնային տնտեսությունների միջին եկամուտը տարեկան 37,063 դոլար է, ընտանիքի միջին եկամուտը ՝ 41 477 դոլար։ Բնակչության մեկ շնչի հաշվով եկամուտը կազմում է 16 732 դոլար։ Ընտանիքների շուրջ 20.7% -ը և բնակչության 22.6% -ը ապրում են աղքատության մակարդակից ցածր։ Այդ թվում ՝ մինչև 18 տարեկան 25,8% և 65 տարեկանից բարձր 19,2%։
Նորհնեք
Ծանոթագրություններ
Կատեգորիա:Արևմտյան Հայաստանի գյուղեր
Պիրսոլ (Տեխաս)
Տեղական ինքնակառավարում
Այլ կարևոր պաշտոններ, որոնց համար աշխատողներ են վարձվում, հետևյալն են`
Ենթակառուցվածքներ և տրանսպորտ
Պիրսոլով անցնող հիմնական մայրուղիները հետևյալն են.
I-35 միջհամայնքային ավտոմայրուղին Սան Անտոնիոյից հարավ-արևմուտք գնում է դեպի Կոտալե։
Քաղաքը գտնվում է Մակ Կինլի Ֆիլդ օդանավակայանը:Օդանավակայանն ունի 1532 մետր երկարությամբ մեկ թռիչքուղի։ Մոտակա օդանավակայանը, որը կատարում է առևտրային չվերթներ, Սան Անտոնիո միջազգային օդանավակայանն է։ Օդանավակայանը գտնվում է Պիրսոլից մոտ 100 կմ հյուսիս-արևմուտք։
Կրթություն
Քաղաքը սպասարկվում է Պիրսալի անկախ դպրոցական շրջանի կողմից։
Տնտեսություն
2017-2018 ֆինանսական տարվա համար նախատեսված քաղաքի բյուջեի համաձայն, 2017 թվականին քաղաքի եկամուտները կազմել են մոտավորապես 5,34 միլիոն դոլար, ծախսերը ՝ 4,92 միլիոն դոլար ։
Արտաքին հղումներ
Կատեգորիա:Տեխասի քաղաքներ
Dagoba
Dagoba, ֆրանսիական մետալ, դետ-մետալ, փանկ-ռոք և գրուվ-մետալ խումբ։ Հիմնադրվել է 2000 թվականին Մարսելում։
Սելիմ (Ցելինսկի շրջան)
Կատեգորիա:Ռոստովի մարզի Ցելինսկի շրջանի բնակավայրեր Կատեգորիա:Ռուսաստանի խուտորներ
Dagoba
Կենսագրություն
Առաջին լիակատար ալբոմը թողարկվել է 2003 թվականին։ Հետո թողարկել է ևս 4 ալբոմ, որոնցից վերջինը թողարկվել է 2015 թվականի հունիսի 22-ին և կրում է «Tales of the black dawn» անվանումը։
Ծանոթագրություններ
Կատեգորիա:Մետալ խմբեր Կատեգորիա:2000 հիմնադրված երաժշտական խմբեր
Մարկո Բազաիտի
Մարկո Բազաիտի (Marco Basaiti; շուրջ 1470 թվական, Վենեցիա — 1530 թվականից հետո, Վենեցիա, իտալացի նկարիչ։
Կենսագրություն և ստեղծագործություններ
Գրեթե ոչ մի փաստագրական ապացույց չի պահպանվել այս նկարչի մասին։ Ոչ հայտնի է նրա ծննդյան, ոչ էլ մահվան ստույգ ամսաթիվը։ Արխիվային փաստաթղթերում Մարկո Բազաիտիի անունը հանդիպում է միայն մեկ անգամ` 1530 թվականին` վենետիկցի նկարիչների գիլդիայի ցուցակում (Mariegola dei pittori veneziani): Նրա առաջին հայտնի նկարը թվագրվել է 1496 թվին (Երիտասարդի դիմանկար, 1496, ավելի վաղ - ֆոն Պանվիցի հավաքածու, Հառլեմ), որի հիման վրա նկարչի ծննդյան ամսաթիվը թվագրվել է մոտավորապես 1470 թվականով։ Անհասկանալի է մնում նաև Բազաիտիի ծննդավայրը։ Որոշ հետազոտողներ դա համարում են Ֆրիուլիի ծննդավայրը, ոմանք էլ պաշտպանել են Ջորջո Վազարիի արտահայտած վարկածը, ըստ որի՝ Մարկոն ծնվել է Վենետիկում՝ հույն ընտանիքում։ Այնուամենայնիվ, Վազարիի կողմից տրված տեղեկությունները կասկածի տեղիք են տվել, որովհետեև նա իր աշխատանքում Բազաիտիի մասին գրել է երկու անգամ` որպես երկու տարբեր վենետիկցի նկարիչների մասին, անվանելով նրան սկզբում Մարկո Բազարինի, ապա Մարկո Բասսիտի։ Թերևս այս թյուրիմացությունը առաջացրել է ինքը՝ Մարկո Բազաիտին, ով իր նկարները ստորագրել է որպես Բաքաիսիի, Բազիտուսի, Բաքսիթիի և Բասաիթիի։
Հետագայում Մարկո Բազաիտիի անունը հայտնվել է մոտ 1503 թվականին։ Այն ընդգծված է «Սբ. Ամբրոզը գահին երաժշտություն նվագող սրբերի և հրեշտակների հետ/ Մարիամի թագադրումը»(500x246 սմ, Վենետիկ, մոտ. Santa Maria dei Frari): Այս խորանի նկարը հայտնի վենետիկցի նկարիչ Ալվիզե Վիվարինի վերջին աշխատանքն էր, որը նա չի կարողացել ավարտել իր մահվան պատճառով։ Այն պատվիրվել է Միլանի մատուռի զոհասեղանի համար, որն օծվել է 1503 թվականին։ Նկարի կես ջնջված գրության մեջ հետազոտողները կարդացել են Վիվարինի ազգանունը և անունը ... RCUS BASITUS: 1815 թվականին Մոսչինին մեկնաբանել է այդ արձանագրությունը այնպես, որ Ալվիզե Վիվարինիի սկսած նկարը ավարտվել է Մարկո Բազաիտիի կողմից նրա մահվանից հետո :Վիվարինին Վենետիկում ուներ մեծ արհեստանոց, և նրա վարձավճարները գրեթե նույնն էին, ինչ Ջիովանի Բելլինինը։ Նկարի վրայի մակագրությունը, որը կարդացել է Մոշկինին, հիմք է հանդիսացել այն ենթադրության, որ Մարկո Բազաիտին սովորել է Վիվարինի արհեստանոցում, մանավանդ որ նկարչի ստեղծագործություններում վերջինիս ազդեցության հետքերը նշել են շատ մասնագետներ։ Հետագայում այս տեսակետը ընդհանուր առմամբ ընդունվել է։
Անտոնելո դա Մեսինայի, Ջիովանի Բելինիի և Ջորջինեի նման մեծ վարպետների ազդեցությունը նկատելի է նաև Մարկո Բազաիտիի աշխատանքում։ Բոլոր հետազոտողները նշել են Բազաիտիի թողած գեղարվեստական ​​ժառանգության անհարթությունը։ Առաջին կարգի գործերի հետ մեկտեղ կան շատ միջակ մակարդակի գործեր։ Նրա նկարների մեծ մասը Quattrocento ոճի են, միայն վերջին մի քանի հիմնական աշխատանքներից մի քանիսը կապ ունեն Վենետիկյան Բարձր Վերածննդի դարաշրջանի հետ։ Դրանք ներառում են, օրինակ, «Զեբեդեոսի որդիների կանչը» (թվագրված 1510 թվական, Ակադեմիայի պատկերասրահ, Վենետիկ)։ Կտավը պատվիրել է Կարտեզյան պատրիարքը (1504-1508) Անտոնիո, Սուրիանին Սանթ Անդրեա դելլա Չերտոզայի եկեղեցու գլխավոր զոհասեղանի համար` նշելու նրա երկարամյա ծառայության ավարտը` ի շահ Կարտուսյան վանական համայնքի։ Որոշ փորձագետներ կարծում են, որ նկարը սկսել է Ալվիզե Վիվարինին, որն ավարտվել է միայն մի քանի տարի անց՝ Բազիատիի կողմից։ Լեռներով և ամրոցներով լայն տարածքի ֆոնին ծավալվել է Նոր Կտակարանի տեսարանը, որը նկարագրված է Մարկոսի և Մատթեոսի ավետարաններում։ Քրիստոսը, անցնելով Գալիլեայի ծովի ափով, հանդիպել է ձկնորսներ Սիմոնին ու Անդրեասին և ասել նրանց. «Հետևեք ինձ, և ես ձեզ մարդկանց որսորդ կդարձնեմ»։ Նա նրանց հավատքի դարձրեց։ Սիմոնի և Անդրեասի հետ մի փոքր առաջ անցնելով՝ Հիսուսը հանդիպել է այլ ձկնորսների՝ Զեբեդեոսին և նրա երկու որդիներին՝ Հակոբոսին և Հովհաննեսին։ Հակոբոսն ու Հովհաննեսը նույնպես հետևեցին Քրիստոսին և դարձան առաքյալներ։ Նկարի սյուժեն դեկարտյան վանական կյանքի փոխաբերություն է. կամավոր հոգևոր ինքնազսպում և ազատությունից հրաժարում՝ հանուն ավելի բարձր նպատակի ծառայելու։ Մոտավորապես նույն ժամանակաշրջանում ստեղծվել է մեկ այլ նկար՝ «Աղոթք մի գավաթի համար Սբ. Լուի Թուլուզի, Ֆրանցիսկոսի, Դոմինիկի և Մարկոսի հետ» (371x224; Վենետիկ, Ակադեմիայի պատկերասրահ)։ Նկարը պատվիրել էր Ֆրանչեսկո Ֆոսկարիին իր ընտանեկան զոհասեղանի համար։ Դրա վրա պատկերված սրբերը Ֆրանչեսկոյի ու նրա երեխաների հովանավորներն են։ Նկարի ընդհանուր գաղափարը պակաս ինքնատիպ է, բայց ավելի ժամանակակից, քան «Զեբեդեոսի որդիների կանչը» ֆիլմում։ Փափուկ, գունագեղ ներկապնակը վկայում է Ջովաննի Բելինիի ազդեցության մասին։ Նկարի թվագրման խնդիրը կապվել է նույն վարպետի հետ։ Մի շարք հետազոտողներ կարծում են, որ Բազիատին որոշ ժամանակ աշխատել է Բելլինիի արհեստանոցում, և կտավը կարող է ստեղծվել է միայն 1513 թվականից հետո, երբ Բելլինին հորինել և օգտագործել է այս կոմպոզիցիան իր խորանի համար։ Հետևաբար, նկարում վնասված ամսաթիվը մեկնաբանվում է որպես 1510 կամ 1516 թվական։ Մարկոյի վրձիններին են վերագրվել ավետարանական թեմաներով մի քանի այլ նկարներ` «Մադոննան և երեխան» և մի շարք արական դիմանկարներ, որոնցում նա ձգտել է հասնել այդ բարձր ստանդարտին, որը կարելի է տեսնել Անտոնելո դա Մեսինայի ստեղծագործություններում։ Բազաիտիի հետագա դիմանկարները կրել են Ջորջիոնի և նրա հետևորդների ազդեցության հետքերը։ Դրանք բնութագրվում են «հոգեբանություն» բառով` փոխանցելով «հոգու շարժումը»։ Օրինակ՝ Կարարայի ակադեմիայի (Սևազգեստ ազնվականի դիմանկար, 1521 թվական) երիտասարդի դիմանկարը ցույց է տալիս ինչպես կապը Quattrocento-ի արվեստի հետ, այնպես էլ Ջորժինեի նորարարությունների ազդեցությունը Վենետիկցի նկարիչների շրջանում 16-րդ դարի սկզբին։
Ստեղծագործություններ
Նկարչի անվիճելի աշխատանքները ներառում են. Բազաիտիի մի քանի գծանկարներ նույնպես պահպանվել են։ 1530 թվականից հետո, երբ նկարչի անունը հայտնվել է Վենետիկցի նկարիչների գիլդիայի ցուցակում, այն այլևս ոչ մի տեղ չի հայտնվել։
Գրականություն
Կատեգորիա:16-րդ դարի իտալացի նկարիչներ
Ռուստեմ Կալումուլին
Կարիերա
ՑՊՖ «ԿԱՄԱԶ» ակումբի սան է ։ Պրոֆեսիոնալ կարիերան սկսել է 2002 թվականին «ԿԱՄԱԶ» ակումբում, որը հանդես էր գալիս «Ուրալ» տարածաշրջանի երկրորդ դիվիզիոնում։ Այդ մրցաշրջանում անցկացրել է 16 խաղ՝ խփելով 1 գոլ։ Հաջորդ մրցաշրջանում անցկացրել է 35 հանդիպում՝ խփելով 4 գնդակ և թիմի հետ միասին դարձել է «Ուրալ-Պովոլժե» տարածաշրջանի երկրորդ դիվիզիոնի հաղթող, որը օհնել է թիմին դուրս գալ առաջին դիվիզիոն։ Բացի դրանից մասնակցել է Ռուսաստանի գավաթի խաղարկության խաղերին՝ խփելով 2 գոլ։
2004 թվականի մրցաշրջանի ընթացքում անցկացրել է առաջնության 40 խաղ և խփել 9 գնդակ, ինչի շնորհիվ դարձել է այդ մրցաշրջանի թիմի լավագույն ռմբարկու։ Բացի դրանից, այդ տարի անցկացրել է մեկ խաղ նաև Երկրի գավաթի խաղարկությունում։ Հաջորդ մրցաշրջանում անցկացրել է 35 խաղ, խփել է 12 գնդակ, և նաև մեկ խաղ անցկացրել է գավաթի խաղարկությունում՝ թիմի հետ միասին դառնալով առաջին դիվիզիոնի բրոնզե մեդալակիր։
2006 և 2007 թվականների մրցաշրջաններում անցկացրել է համապատասխանաբար 28 (խփել է 6 գոլ) և 7 (խփել է 2 գոլ) խաղ, երկու անգամ «ԿԱՄԱԶ-ը» զբաղեցրել է 4-րդ տեղը առաջին դվիզիոնում:Նույնպիսի արդյունք եղել է նաև 2004 թվականին։ Դրանից բացի, այդ երկու տարվա ընթացքում անցկացրել է նաև մեկ խաղ Ռուսաստանի գավաթի խաղարկությունում։
Նաբերեժնիե Չելնիի թիմում վեց մրցաշրջան անցկացնելուց հետո, 2008 թվականին մեկ տարի վարձավճարով տեղափոխվել է Պրեմիեր լիգայի «Սպարտակ-Նալչիկ» ակումբ, անցկացրել 20 խաղ և խփել հինգ գնդակ, ինչի համար դարձել է իր թիմի՝ մրցաշրջանի լավագույն ռմբարկու ։ Բացի դրանից, նաև անցկացրել է 4 խաղ և խփել 2 գոլ ակումբի երիտասարդական կազմում։ Հաջորդ մրցաշրջանը նույնպես վարձավճարով խաղացել է Նալչիկում , անցկացնելով 21 խաղ, բայց աչքի է ընկել 1 գոլով ՝ այդպես էլ չարդարացնելով այն հույսերը, որ մրցաշրջանի ընթացքում կապել էին նրա հետ։ Բացի դրանից, անցկացրել է 1 խաղ երիտասարդական թիմի կազմում։
2010 թվականի հունվարին Ռուստեմը հրավիրվել է Թուրքիա մասնակցելու «Կուբան» ակումբի դիտումներին, իսկ փետրվարի 1-ին հայտնի է դարձել, որ նա երեք տարվա պայմանագիր է կնքել «Կուբան» ակումբի հետ ։ «Կուբանի» կազմում նորամուտը կատարել է մարտի 28-ին առաջնության առաջին տուրի Կուրսկի «Ավանգարդ» ակումբի դեմ խաղում, հենց այդ խաղում էլ խփել է իր առաջին գնդակը ։ Օգոստոսի 2-ին առաջնության 22-րդ տուրի Բելգորոդի «Սալյուտ» ակումբի դեմ արտագնա խաղում Ռուստեմը խփել է իր առաջին դուբլը (2 գոլ մեկ խաղում) «Կուբանի» կազմում, որն էլ հաղթանակ է բերել թիմին 2:1 հաշվով ։ Ընդհանուր այդ մրցաշրջանում անցկացրել է 27 խաղ՝ խփելով 8 գնդակ և թիմի հետ միասին դառնալով առաջին դիվիզիոնի հաղթող։ Բացի դրանից, անցկացրել է մեկ հանդիպում Ռուսաստանի գավաթի խաղարկությունում։
2011/12 մրցաշրջանում անցկացրել է մեկ խաղ Պրեմիեր լիգայի «Կուբան» ակումբում՝ դուրս գալով փոխարինման առաջնության 1-ին տուրի Կազանի «Ռուբին» ակումբի դեմ խաղում ։ 2011 թվականի մարտի 25-ին հայտնի է դարձել, որ Ռուստեմը տեղափոխվել է Բրյանսկի «Դինամո» ակումբ ։
Հետագայում խաղացել է ՖԱԼ «Խիմկի» ակումբում, ապա երկրորդ դիվիզիոնի ռուսական թիմերում (այդ ժամանակ վերադարձել է «ԿԱՄԱԶ») և Հայաստանի «Ուլիս» ակումբում։
2015 թվականին հանդես է եկել սիրողական մակադակում Թաթարստանի առաջնությունում։ 12-րդ տուրի «Ռուբին» - «Բուգուլմա- Ռունակո» Բուլղարիայի թիմի կազմում խաղում խփել է իր առաջին գնդակը ։
Ակումբային
Ռուսաստանի առաջին դիվիզիոնի հաղթող - 2010
Կծմնձուկ աղեղնաձև
Կծմնձուկ աղեղնաձև, խաչածաղկավորների ընտանիքին պատկանող դեղաբույս։
Նկարագրություն
Առանցքային արմատով և փետրաձև մասնատված կամ քնարաձև տերևներով, երկամյա, մերկ խոտաբույս է, որի բարձրություն 30-70 սմ է։ Նոսր ողկույզներում հավաքված են ոսկեգույն դեղին, չորսանդամ ծաղիկները։ Քառանիստ բազմասերմ պատիճներում սերմերը դասավորված են մեկ շարքով ։
Տարածվածություն
Որպես մոլախոտ աճում է միջին և ստորին լեռնային գոտիների խոնավ մարգագետիններում, առուների եզրերին։ Հանդիպում է Լոռու, Սյունիքի, Արմավիրի, Արարատի մարզերում և Երևանում։ Մեղրատու և գեղազարդային բույսեր են ։
Նշանակություն
Բուժական նպատակներով օգտագործում են C վիտամին, գլիկոզիդներ, սապոնիններ, սինիգրին թիոգլիկոզիդ (որի ճեղքման արդյունքում առաջանում է մանանեխային յուղ) պարունակող վերգետնա մասը։ Սերմերում կուտակվող տոքսիկ նյութերը կարող են առաջացնել կենդանիների թունավորումներ ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Խոտաբույսեր Կատեգորիա:Եվրոպայի բուսական աշխարհ
Անակոնդաներ
Անակոնդաներ (ջրային վիշապօձեր, Eunectes)՝ օձերի մեծ ընտանիքի և վիշապօձերի ենթաընտանիքին պատկանող կենդանիներ։ Տարբերում ենք անակոնդաների 4 տեսակ, որոնք բնակեցնում են Հարավային Ամերիկայի արևադարձային շրջանները և Տրինիդադ կղզու հարավային մասերի գետերի, լճերի և ճահիճների ափերը։ Նրանք վարում են կիսացամաքային, կիսաջրային կյանք և ներառում են աշխարհի ամենամեծ օձերից մեկը՝ E. murinus՝ կանաչ անակոնդա։
Անակոնդաները ոչ թունավոր օձեր են։ Սնվում են տարբեր ողնաշարավորներով, կարող են հարձակվել ընտանի կենդանիների վրա, իսկ մարդու համար հիմնականում անվնաս են։
Ծագումնաբանություն
Ենթադրվում է, որ «անակոնդա» բառի հիմքը վերցված է սինհալերեն՝ henakandayā (բոժոժավոր օձ) բառից  կամ թամիլերենի՝ āṇaik’k'onḍa (փղերին սպանող) բառից։
Իսկ վերջինիս գիտական անվանումը ծագում է հին հունական՝ εὐνήκτης, իսկ հռոմեականացված՝ eunēktēs բառից, ինչը նշանակում է «լավ լողորդ»։
Ստուգաբանություն
Հարավային Ամերիկայի anacauchoa և anacaona անվանումները առաջարկել է Փիթեր Մարթր Դ՛անգերիան, բայց հարավամերիկյան ծագման գաղափարը կասկածի տակ է դրել Հենրի Ուոլտեր Բեյթսը, ով Հարավային Ամերիկա կատարած իր ճանապարհորդությունների ժամանակ չի կարողացել գտնել նման գործածական անուն։ Անակոնդա բառն առաջացել է Քեյլոն (Շրի Լանկա) օձի անվանումից, որը Ջոն Ռեյը լատիներենով նկարագրել է իր կենդանիների համառոտ մեթոդիկա գրքում(1693) ։ Ռեյը օգտագործեց Լեյդենի թանգարանի օձերի մասին կատալոգը, որը տրամադրել էր դոկտոր Թանկրեդ Ռոբինզոնը, բայց նրանց սովորությյունների մասին նկարագրությունը հիմնված էր Անդրեաս Քլեյերի վրա, որը1684 թվականին նկարագրեց մի հսկա օձի, որը գետնին էր տապալում խոշոր կենդանիներին՝ փաթաթվելով նրանց մարմնին և փշրելով նրանց ոսկորները։ Հների Յուլն իր «Հոբսոն-Ջոբսոն» նշումներում ասում է, որ այդ բառն ավելի մեծ տարածում ստացավ շնորհիվ նրա, որը 1768 թվականին Սքոթս ամսագրում տպագրվեց գեղարվեստական տեքստից մի կտոր՝ պատկանում էր Ռ.Էդվինի գրչին ։ Էդվինը նկարագրում էր մի «վագր»-ի, որի վրա գալարվելով անակոնդան հասցրել էր կենդանուն սատկելու շեմին, այն դեպքում, երբ Շրի Լանկայում վագրեր առհասարակ չկային ։ Յուլ և Ֆրենք Ուոլները նշել են, որ օձը իրականում պիթոն է և առաջարկել են anai-kondra-ի թամիլերեն ծագումը, ինչը և նշանակում էր փղին սպանող ։ Սինհալական ծագումը նույնպես առաջարկել է Դոնալդ Ֆերգյուսոնը, որը նշել է, որ Հենականդայա բառը օգտագործվել է Շրի Լանկայում փոքր մտրակ օձի (Ahaetulla pulverulenta) նկատի ունենալու համար և ինչ-որ կերպ սխալմամբ գործածվել է նաև պիթոնի համար և ահա թե ինչպես են ստեղծվել առասպելները   ։
Սովորաբար Բրազիլիայում անակոնդային անվանում են սուկուրի, սուկուրիջու կամ սուկուրիուբա ։
Տեսակներ և «անակոնդա» տերմինի այլ կիրառումներ
«Անակոնդա» դասին պատկանող ցանկացած օձի տեսակ՝ ջրային մեծ խմբին պատկանող, հայտնաբերվել են Հարավային Ամերիկայում։
Ռեքո
Ռեքո (Recco), կոմունա Իտալիայի Լիգուրիա մարզի Ջենովա գավառում։ Բնակչությունը կազմում է 10308 մարդ (2008 թվականի տվյալներով)։ Բնակչության խտությունը՝ 1066 մարդ/կմ²։ Տարածքը՝ 10 կմ²։ Փոստային ինդեքս՝ 16036։ Հեռախոսային կոդ՝ 0185։
Բնակավայրի հովանավորն է հանդիսանում Սուրբ Սան Գիովաննի Բոնոն։
Ժողովրդագրություն
Բնակչության դինամիկա.
Կենտրոնական Ասիայի ամերիկյան համալսարան
Պատմություն
Ղրղզա-ամերիկական դպրոցից անկախություն ձեռք բերելուց հետո, դարձել է «Ժուսուպ Բալասագընի անվան Ղրղզստանի ազգային համալսարանի» մասը (Kyrgyz-American School, KAS) : 1997 թվականին Ղրղզստանի նախագահի հրամանով Ղրղզա-ամերիկյան դպրոցը վերակազմավորվել է «Ղրղզստանի ամերիկյան համալսարան»-ի կազմի մեջ (American University in Kyrgyzstan, AUK), սակայն չի գտնվել տնօրինության վերահսկողության տակ ։
2002 թվականին Ղրղզստանի ամերիկյան համալսարանը վերանվանվել է որպես Կենտրոնական Ասիայի Ամերիկյան համալսարան (American University of Central Asia) :
2016 թվականի ուսումնական տարվա սկզբից Կենտրոնական Ասիայի ամերիկյան համալսարան հրապարակել է «առցանց-МВА» ծրագիրը ։
Կամպուս
2015 թվականին հոկտեմբերի 31-ին տեղի ունեցավ Կենտրոնական Ասիայի Ամերիկյան համալսարանի նոր կամպուսի բացման միջոցառումը։ Նոր ճամբարը գտնվում է 12-րդ միկրոշրջանի և Ասավան շրջանի միջև։ Չորսհարկանի շենքը, որի մակերեսը կազմում է 16000 կմ²՝ կառուցվել է երեք հեկտար տարածքի վրա։ Շենքում կան կրթական, վարչական, սպորտային կոմպլեքսներ և հանրակացարան։ Բոլոր օբյեկտներում օգտագործվում են էկոլոգիապես մաքուր նութեր և տեխնոլոգիաներ ։
Մրցանակներ
«Դաստուկի» շքանշան՝ Ղրղզստանի Հանրապետության սոցիալ-տնտեսական, հոգևոր և ինտելեկտուալ ներուժի զարգացման մեջ հատուկ ներդրում ունենալու համար (օգոստոսի 30, 2017) ։
Արտաքին հղումներ
Կատեգորիա:Ասիայի բարձրագույն ուսումնական հաստատություններ Կատեգորիա:Համալսարաններ ըստ երկրի
Համաեվրոպական կուսակցություն
Համաեվրոպական կուսակցությունը (անգլերեն՝ political party at European level կամ Europarty) գործառնող արտախորհրդարանական դաշինք-խմբավորում է՝ բաղկացած Եվրոպական միության տարբեր անդամ երկրների ազգային կուսակցություններից, որոնք միավորված են քաղաքական պատկանելիությամբ ։ Համաեվրոպական կուսակցությունները նպաստում են Եվրոպական քաղաքական գիտակցության ձևավորմանը և Միության քաղաքացիների քաղաքական կամքի արտահայտմանը։ Համաեվրոպական քաղաքական կուսակցությունները և նրանց հետ փոխկապակցված քաղաքական հիմնադրամները կարևոր դեր են խաղում եվրոպական մակարդակում քաղաքացիների ձայնը լսելի դարձնելու և ազգային ու Միության մակարդակների քաղաքականությունների միջև անջրպետը վերացնելու գործում ։ Համաեվրոպական կուսակցության կարգավիճակ ստանալու համար կուսակցությունը պետք է
Եվրոպական խորհրդարանը վերահսկում է համաեվրոպական կուսակցությունների՝ վերոնշյալ չափանիշներին համապատասխանեցումը։ Եթե այդ պայմաններից որևէ մեկը չի բավարարվում համաեվրոպական կուսակցության կողմից, ապա այն զրկվում է «համաեվրոպական կուսակցություն» կարգավիճակից ։
Համաեվրոպական կուսակցությունները Եվրոպական խորհրդարանում ձևավորել են յոթ քաղաքական խմբեր՝
«Եվրոպական ժողովրդական կուսակցություն»,
«Սոցիալիստների և ժողովրդավարների առաջատար դաշինք»,
«Նորացնել Եվրոպան»,
«Կանաչներ/Եվրոպական ազատ դաշինք»,
«Եվրոպական միավորված կանաչներ/Հյուսիսային կանաչ ձախեր»,
«Եվրոպական պահպանողականներ և ռեֆորմիստներ»,
«Ինքնություն և ժողովրդավարություն» ։
Եվրոպական ընտրություններից հետո ընտրված պատգամավորները կազմում են ոչ թե ազգային պատվիրակություններ, այլ ըստ իրենց քաղաքական-գաղափարախոսական պատկանելիության դառնում են վերոնշյալ քաղաքական խմբերի անդամ կամ անկախ պատգամավոր։ 1999թ.-ից կիրառվող միակուսակցական քաղաքական խմբերի արգելքը, ինչպես նաև Եվրոխորհրդարանի կանոնակարգում տեղի ունեցած որոշ փոփոխություններ միանշանակ նպաստել են քաղաքական խմբերի համախմբման գործընթացին։ Միաժամանակ, պետք է ընդգծել, որ Եվրոխորհրդարանի կանոնակարգն ու ընթացակարգը նկատելի առավելություն են տալիս ամենամեծ քաղաքական խմբերին ։
Որոշ հայաստանյան քաղաքական կուսակցություններ հանդիսանում են համաեվրոպական քաղաքական կուսակցությունների և դաշինքների անդամ։ Օրինակ` Հայաստանի Հանրապետական կուսակցությունը 2012թ. Փետրվարի 9-ից «Եվրոպական ժողովրդական կուսակցության» անդամ է, 2014թ․-ի հուլիսի 3-ին «Բարգավաճ Հայաստան» կուսակցությունը պաշտոնապես անդամակցեց «Եվրոպական պահպանողականներ և ռեֆորմիստներ» դաշինքին ,«Հայ ազգային կոնգերեսը»«Եվրոպայի ազատականներ և դեմոկրտաներ» դաշինքի անդամ է և այլն։
Ծանոթագրություններ
Կատեգորիա:Համաեվրոպական քաղաքական կուսակցություններ
(2337) Բուբին
(2337) Բուբին (Boubin), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 22-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,595412 ա. մ., առավելագույնը մոտենում է 2,1615 ա. մ. հեռավորության վրա և հեռանում 3,0293 ա. մ. ։ Արեգակի շուրջ մեկ ամբողջական պտույտ է կատարում 1527,24 երկրային օրվա ընթացքում, իր ուղեծրով շարժվելով միջինում 0,235719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,34° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կորժավա Դերնյակովսկայա
Կորժավա Դերնյակովսկայա (Коржава Дерняковская), գյուղ Ռուսաստանի Նովգորոդի մարզի Օկուլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր